01/07/2021 | Administración LocalMunicipal
A Pobra do Caramiñal
Anuncio de poxa de vehículos abandonados

Por resolución de Alcaldía de data 24 de xuño de 2021 resolveuse declarar abandonados os vehículos que se relacionan no anexo e incoar o expediente para proceder á poxa de todos eles. Os vehículos atópanse almacenados no depósito municipal, sito no lugar de Casanova s/n do concello da Pobra do Caramiñal. En cumprimento do disposto no artigo 44 da Lei 39/2015, de 1 de outubro, de Procedemento administrativo común das Administracións Públicas, ponse en coñecemento dos titulares dos vehículos que se relacionan no anexo a apertura dos expedientes para a súa execución por causar risco na vía pública ou por non poder ser conservados na mencionada instalación sen sensible deterioro. Cantas persoas se consideren afectadas poderán formulala oportuna reclamación dentro do prazo de oito (8) días a contar dende o seguinte ó da publicación do presente anuncio no Boletín Oficial da Provincia. Os vehículos irán destinados a material non utilizable. O sistema de adxudicación dos vehículos será o de poxa á plana; celebrarase na Policía Local sita na rúa San Roque s/n do concello da Pobra do Caramiñal, ás dez (10:00) horas do décimo (10) día hábil, a contar dende o seguinte ó da publicación do presente anuncio no Boletín Oficial da Provincia; e referirase ós vehículos que se relacionan a continuación sobre os que non se solicitou a súa devolución por persoas que acreditasen selos seus lexítimos donos e non se procedeu ó pago das taxas orixinadas. A forma da poxa dos vehículos será nun único lote, e unicamente poderán licitar aquelas persoas que se atopen de alta no Imposto de Actividades Económicas, e estean autorizadas pola Xunta de Galicia como Xestores de Residuos de Vehículos ó final da súa vida útil; o que deberán acreditar no acto da poxa. O prezo de saída polo total dos vehículos será de 400 euros. Deberá procederse a comunicala baixa dos vehículos alleados na poxa á Xefatura Provincial de Tráfico (Oficina Local de Santiago de Compostela), así como a dalos de baixa no correspondente padrón do Imposto municipal sobre vehículos de tracción mecánica. No caso de que os vehículos se atopen embargados, depositarase o importe da poxa a disposición dos acredores. Os vehículos enténdense cedidos no lugar da vía pública onde se atopen estacionados ou nas instalacións do depósito municipal, sito no lugar de Casanova da Pobra do Caramiñal sendo tódolos gastos que ocasione o traslado de conta dos adxudicatarios. Os adxudicatarios dispoñerán dun prazo de 48 horas, seguintes á poxa, para satisfacer en efectivo o prezo do remate e para retira-los vehículos. Os que non sexan retirados no devandito prazo entenderase que o adxudicatario renuncia de xeito tácito ós mesmos e non se procederá por parte da Administración á devolución do prezo do remate.1. Turismo: Citroen Xsara 1, matrícula: 6065BRG - titular: Aida Graciela Guadiño Balasoiu, DNI: ***8385** 2. Turismo: Rover Rover 45, matrícula: 2501BYT, titular: Dilawar Raluca Ioana Guanopatin Aidoo, DNI: ***8356** 3. Turismo: Seat Leon 1.6, matrícula: 0622CLF, titular: Angel Roman Lucio Dugo, DNI: ***3882** 4. Turismo: Opel Astra G Cc, matrícula: C1237BZ, titular: Karlo Navaro Peake, DNI: ***6730** 5. Turismo: Opel Corsa, matrícula: OR7621P, titular: Jose Eutimio Marco Ruben Rohrbach Vias, DNI: ***5955** 6. Turismo: Opel Vectra B, matrícula: PO2109BN, titular: Katrien Wahl Moukhtari, DNI: ***5943** 7. Turismo: Opel Astra, matrícula: 4305CCT, titular: Javier Emilio Veronica Liliana Ochagavias Arina, DNI: ***7926** 8. Turismo: Mercedes-Benz 111, matrícula: 0839FKL, titular: Mariana Alexandra Zanna Zarate, DNI: ***7715** 9. Turismo: Opel Astra 1.6, matrícula: 7934CNB, titular: Graciela Elena Touhami Lamrabet Izulain, DNI: ***7197** 10. Turismo: Yamaha Yq50, matrícula: C0858BTL, titular: Karen Estefania Pico Tarchila, DNI: ***3736** 11. Turismo: Rafael Gregorio Aznarez Paterno 50 Lc, matrícula: C9011BFZ, titular: Rafael Francisco Rouam Dragun, DNI: ***1821** 12. Turismo: Alex Cristian Rafaqat Bila, matrícula: 7467BSB, titular: Laura Vanessa Ilonka Accion Langton, DNI: ***3392** 13. Turismo: Bibi Chami Roji, matrícula: 3653RM, titular: Anthony Alexander Urresola Jutgla, Josefa Adela Radillo Paquez, A Pobra do Caramiñal, 24 de xuño de 2021 O Alcalde José Luis Piñeiro García